CELEX: 62014CN0500
Language: ro
Date: 2014-11-10 00:00:00
Title: Cauza C-500/14: Cerere de decizie preliminară introdusă de Tribunale ordinario di Torino (Italia) la 10 noiembrie 2014 – Ford Motor Company/Wheeltrims srl

9.2.2015   
            
            
               RO
            
            
               Jurnalul Oficial al Uniunii Europene
            
            
               C 46/22
            
         Cerere de decizie preliminară introdusă de Tribunale ordinario di Torino (Italia) la 10 noiembrie 2014 – Ford Motor Company/Wheeltrims srl
   (Cauza C-500/14)
   (2015/C 046/28)
   Limba de procedură: italiana
   
      Instanța de trimitere
   
   Tribunale ordinario di Torino
   
      Părțile din procedura principală
   
   
      Reclamantă: Ford Motor Company
   
      Pârâtă: Wheeltrims srl
   
      Întrebările preliminare
   
   
               1)
            
            
               Este compatibilă cu dreptul comunitar o aplicare a articolului 14 din Directiva 98/71 (1) și a articolului 110 din Regulamentul (CE) nr. 6/2002 (2) potrivit căreia aceste norme conferă producătorilor de piese de schimb și de accesorii dreptul de a utiliza mărci înregistrate de terți în scopul de a-i permite dobânditorului final redarea aspectului inițial al produsului complex, așadar, chiar și în cazul în care titularul dreptului asupra mărcii aplică semnul distinctiv în discuție pe piesele de schimb sau pe accesoriile destinate a fi montate pe produsul complex, astfel încât acesta să fie vizibil la exterior, contribuind astfel la aspectul exterior al produsului complex?
            
         
               2)
            
            
               Clauza privind reparațiile prevăzută la articolul 14 din Directiva 98/71 și la articolul 110 din Regulamentul (CE) nr. 6/2002 trebuie să fie interpretată în sensul că constituie un drept subiectiv al terților producători de piese de schimb și de accesorii, iar un astfel de drept subiectiv conține dreptul terților menționați de a utiliza marca înregistrată de altcineva asupra pieselor de schimb și a accesoriilor, prin derogare de la normele prevăzute de Regulamentul nr. 207/2009 (3) și de Directiva (CEE) 89/104 (4), așadar, în cazul în care titularul dreptului asupra mărcii aplică semnul distinctiv în discuție și pe piesele de schimb sau pe accesoriile destinate a fi montate pe produsul complex, astfel încât acesta să fie vizibil la exterior, contribuind astfel la aspectul exterior al produsului complex?
            
         
      (1)  Directiva 98/71/CE a Parlamentului European și a Consiliului din 13 octombrie 1998 privind protecția juridică a desenelor și modelelor industriale (JO L 289, p. 28, Ediție specială, 13/vol. 24, p. 106).
   
      (2)  Regulamentul (CE) nr. 6/2002 al Consiliului din 12 decembrie 2001 privind desenele sau modelele industriale comunitare (JO L 3, p. 1, Ediție specială, 13/vol. 33, p. 70).
   
      (3)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).
   
      (4)  Prima Directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci (JO L 40, p. 1, Ediție specială,. 17/vol. 1, p. 92).